open-index/open-wikipedia-markdown huggingface dataset:
Castagno dei Cento Cavalli

**Castagno dei Cento Cavalli** ('saja ratsaniku kastanipuu', sitsiilia keeles *Castagnu dê Centu Cavaddi*) on Itaalias Sitsiilias città metropolitana di Catanias Sant'Alfio omavalitsusüksuses (*comune*) kasvav  kastanipuu (*Castanea sativa*).

Etna rahvuspargis, vulkaani idanõlval, kraatrist 8&nbsp;km kaugusel kasvav puu on Itaalia tuntuim ning on teadaolevalt maailma suurim ja vanim kastanipuu. 1780. aastal mõõdeti vähemalt 2000 (erinevatel hinnangutel kuni 4000) aasta vanuse puu tüve ümbermõõduks 57,9&nbsp;meetrit.

Legendi kohaselt pakkus puu varju teel Etnale halva ilma kätte sattunud ülikule ja teda ratsudel saatnud sajale rüütlile.

## Viited

## Kirjandus
* AA.VV. *Un Castagno, una Regina. La leggenda del Castagno dei Cento Cavalli nei racconti dei viaggiatori del '700 e '800* — Santa Venerina, 2000.
* Recupero Giuseppe *Storia naturale e generale dell’Etna* — Catania, 1815.
* Pelluzza Francesco *Cenni storici dell’origine del comune di Sant’Alfio* — Catania, 1971.
Janitšarid

**Janitšarid** (osmanitürgi keeles يڭيچرى‎ *yeñiçeri* 'uus sõdur') olid Osmani sultanite eliitväeüksused, kaardivägi, ihukaitsjad ning Euroopa esimene modernne alaline armee. Üksus loodi tõenäoliselt sultan Murad I valitsusajal (1362–1389).

Väeüksus mehitati kristlikest maadest iga nelja aasta tagant röövitud poisslastest, kes kasvatati üles islami vaimus. Janitšarid olid kuulsad oma hea väljaõppe ning distsipliini poolest. Erinevalt teistest orjadest maksti neile töö eest palka. Neilt oodati täielikku pühendumust sultani kaitsmisele, janitšaridel oli keelatud abielluda ning kaubelda. 17. sajandil janitšaride värbamisnõudeid lõdvendati, kuna osmanite sõjaväe kogusuurus oli märgatavalt kasvanud. Üksuse hea maine motiveeris paljusid tsiviilisikuid endale seal kohta ostma, sellest tulenevalt vähenes ka janitšaride väljaõppe tase ning toimus nn tsiviliseerumine. Oma algusaastatel olid janitšaride üksused maailma lahinguväljade kardetuimad, kuid lõpuks jäädi vähese uuendusmeelsuse tõttu Lääne-Euroopa innovatsioonile jalgu. Osmanite sõjavägi jäi järk-järgult oma konkurentide omadest maha, kuid kui janitšare taheti kas reformida või ratsanikega asendada, hakkasid nad mässama. Mässud olid mõlemale osapoolele ohvrirohked ning kui keskvõimul õnnestus oma tahtmine lõpuks peale suruda, oldi ülejäänud Euroopast juba liiga kaugele maha jäädud. Janitšarid saatis 1826. aastal veriselt laiali sultan Mahmud II; nn õnneliku sündmuse käigus hukati neist vähemalt 6000.

## Vaata ka
*Mamelukid

## Viited
Koort

**Koort** on eesti perekonnanimi.

Seisuga 1. jaanuar 2020 oli Eestis perekonnanimi Koort 578 inimesel (272 mehel ja 306 naisel). Perekonnanimede levikult oli Koort meeste puhul 168. ja naiste puhul 167. kohal. Perekonnanimi Koort oli levinuim Jõgeva maakonnas, kus neid oli 10 000 elaniku kohta 11,55.

## Nime kandjaid

*Alfred Koort, eesti filosoof (1901–1956)
*Andres Koort, eesti maalikunstnik (1969–)
*Enn Koort, eesti kunstnik (1926–2006)
*Georg Koort, eesti loomaarst (1907–1964)
*Jaan Koort, eesti kujur, maalikunstnik ja keraamik (1883–1935)
*Jaanus Koort, eesti teleajakirjanik ja ettevõtja (1985–)
*Johannes Koort, Eesti sõjaväelane (1900–1976)
*Ken Koort, eesti ametnik (1980–) 
*Laos Koort, Eesti sõjaväelane (1901–1942)
*Peep Koort, eesti pedagoogikateadlane (1920–1977)
*Tuui Koort, eesti kunstiajaloolane (1914–2005) 

## Viited
Poyntingi vektor

**Poyntingi vektor** on elektromagnetvälja energia voo vektor. Poyntingi vektori suund ühtib energia liikumise suunaga ja arvväärtus võrdub energiaga, mis läbib energia liikumise suunaga risti oleva pinna pindalaühikut ajaühikus.

Poyntingi vektor \vec{S} arvutatakse elektrivälja tugevuse \vec{E} ja magnetvälja tugevuse \vec{H} vektorkorrutisena:
:\vec{S} = \vec{E} \times \vec{H}.
Vaakumis
:\vec{S} = \frac 1 {\mu_0} \, (\vec{E} \times \vec{B}),
kus \mu_0 on magnetiline konstant  ja \vec{B} on magnetiline induktsioon.

Elektromagnetvälja voo mõiste võttis kasutusele Briti füüsik John Henry Poynting 1884. aastal.
Sivers

**Sivers** on mitme aadlisuguvõsa nimi:
*Sivers (Dukuri),  Liivimaa Võnnu kreisi Dukuri mõisa aadlisuguvõsa
*Sivers (Õisu), Taanist pärit aadlisuguvõsa
Toomsalu

**Toomsalu** on eesti perekonnanimi.

1. jaanuaril 2020 oli see perekonnanimi Eestis 553 inimesel (252 mehel ja 301 naisel) ja see oli sageduselt meeste puhul 193. ja naiste puhul 171. kohal. Nimi on levinuim Viljandi maakonnas, kus neid oli maakonna 10 000 elaniku kohta 17,31.

## Nime kandjaid
*Aarne Toomsalu, eesti poliitik 
*Hannes Toomsalu, Eesti sõjaväelane (kolonel)
*Harald Toomsalu, eesti ajakirjanik (1921–2005)
*Laine Toomsalu, eesti ajalooõpetaja (1931–2012)
*Liis Toomsalu, eesti jurist
*Ruudi Toomsalu, eesti kergejõustiklane ja spordipedagoog (1913–2002)
*Tiit Toomsalu, Eesti poliitik (1949–)

## Viited
Ploom (perekonnanimi)

**Ploom** on eesti perekonnanimi.

2020. aasta 1. jaanuari seisuga oli Eestis perekonnanimi Ploom 505 inimesel: 232 mehel ja 273 naisel. Perekonnanimede levikult on Ploom meeste puhul 233. kohal ja naiste puhul 210. kohal. Perekonnanime Ploom kandja oli keskmiselt 44 aasta vanune (mediaanvanus oli samuti 43). Perekonnanimi Ploom on levinuim Võru maakonnas, kus neid on maakonna 10 000 elaniku kohta 25,4.

2022. aastal arvati perekonnanimi Ploom välja levinud nimede seast, sest selle kandjate arv oli langenud alla 500. Seega lubati nimevahetajatel seda taas perekonnanimeks võtta.

## Nime kandjaid
*Endel Ploom, eesti õigusteadlane (1935–2025) 
*Lauri Ploom, eesti keemik (1942–)
*Valdur Ploom, eesti motosportlane (1926–1978)
*Vilve Ploom, eesti keemik (1947–) 
*Ülar Ploom, eesti kirjandusteadlane ja luuletaja (1955–)

## Viited
Hallik (perekonnanimi)

**Hallik** on eesti perekonnanimi. 

1. jaanuari 2024. aasta seisuga on perekonnanimi Hallik 256 mehel ja 309 naisel. Perekonnanimede levikult on Hallik meeste puhul 188. ja naiste puhul 162. kohal.

Perekonnanime Hallik kandja on keskmiselt 43 aasta vanune (mediaanvanus on 42).

Kõige levinum on perekonnanimi Hallik vanuserühmas 80–84, kus neid on 10 000 elaniku kohta 4,56, ja Jõgeva maakonnas, kus neid on maakonna 10 000 elaniku kohta 7,96.

## Nime kandjaid
*Arvi Hallik, eesti näitleja (1941–2014)
*Felix Hallik, Eesti kohtunik (1902–1986)
*Helger Hallik, eesti maadleja (1972–)
*Klara Hallik, Eesti politoloog ja poliitik (1937–2025) 
*Konstantin Hallik, eesti advokaat (1899–1943)
*Kristjan Hallik, eesti viiuldaja (1983–)
*Maaja Hallik, eesti näitleja (1989–)
*Margus Hallik, eesti orienteeruja ja kahevõistleja (1978–) 
*Martin Hallik, eesti ajaloolane (1975–)
*Osvald Hallik, eesti põllumajandusteadlane (1906–1964)
*Raymond Hallik, eesti sporditegelane (1928–2008)
*Airi Hallik-Konnula, eesti ajakirjanik (1975–)
*...

## Viited
Orban

**Orban** (ka **Urban**, ungari keeles **Orbán**; surnud 1453) oli ungarlasest sepp ja insener, kes valmistas 1453. aasta osmanite Konstantinoopoli piiramiseks suurekaliibrilisi kahureid. Ta oli pärit Brassóst Transilvaaniast Ungari kuningriigist (tänapäeva Brașov, Rumeenia). Mõned ajaloolased usuvad, et ta oli saksa või valahhia juurtega. 15. sajandi ajaloolane Laonikos Chalkokondyles kutsus teda oma kirjutistes daakialaseks.

Aastal 1452 pakkus ta oma teeneid Bütsantsile, kuid keiser Konstantinos XI ei suutnud Orbani kõrget palka endale lubada ning tal polnud nii suurte kahurite ehitamiseks materjali. Orban lahkus Konstantinoopolist ning tegi pakkumise Osmanite sultanile Mehmed II-le, kes oli tegemas ettevalmistusi linna piiramiseks. Ta väitis, et tema kahur purustaks ka Paabli müürid, selle peale sai ta sultanilt rahastuse ja materjali. Orban sepistas hiigelkahuri Adrianoopolis valmis kolme kuuga, Konstantinoopoli alla tiris seda kuus härga. Lisaks valmistas ta osmanite piiramisvägedele ka väiksemaid kahureid.

Orbani suurtükkide koopiad ja aretused vallutasid 15. sajandil kogu Euroopa ning muutsid kõikide piiramiste taktikat igaveseks. Orbani kahuritele sarnastest on tänapäevani säilinud näiteks Faule Mette, Dulle Griet, Mons Meg ja Pumhart von Steyr. Orban hukkus tõenäoliselt koos enda meeskonnaga, kui üks tema kahuritest piiramise käigus plahvatas (sellel ajal oli kahurite plahvatamine tavaline).

## Popkultuuris
* 1951. aasta filmis "İstanbul'un Fethi" kehastab Orbani Burhanettin Üskan.
* 2012. aasta filmis "Fetih 1453" kehastab Orbani Erdoğan Aydemir.
* 2020. aasta Netflixi sarjas "Rise of Empires: Ottoman" kehastab Orbani Tansu Biçer.

## Viited
Çandarlı Halil Paša

**Çandarlı Halil Paša** (surnud 1. juunil 1453; tuntud ka kui **Noorem**) oli mõjukas Türgi suurvesiir sultan Murad II ja kaks aastat ka Mehmed II valitsusajal. 

Ta oli pärit Osmanite riigi ühest mõjuvõimsamast, Çandarlı suguvõsast. Tema vanaisa ja nimekaim Çandarlı Kara Halil Hayreddin Paša (Vanem) oli suurvesiir sultan Murad I ajal.

## Vaata ka
*Çandarlı suguvõsa
*Çandarlı, Halil Paša järgi nimetatud linn
*Osmanite riigi suurvesiiride loend

## Viited
Laan

**Laan** on eesti perekonnanimi.

2020. aasta 1. jaanuari seisuga oli Eestis perekonnanimi Laan 448 inimesel: 205 mehel ja 243 naisel. Perekonnanimede levikult on Laan meeste puhul 283. kohal ja naiste puhul 250. kohal. Perekonnanimi Laan on levinuim Põlva maakonnas, kus neid on maakonna 10 000 elaniku kohta 10,43.

## Nime kandjaid
*Andres Laan, eesti neurobioloog (1989–)
*Andres Laan, eesti viiuldaja (1946–)
*Herbert Laan, eesti viiuldaja ja vioolamängija (1907–1988)
*Maris Laan, eesti geneetik (1968–)
*Mart Laan, Eesti politseinik (1963–1996)
*Marta Laan, eesti näitleja (1985–)
*Matti Laan, eesti füüsik (1944–)
*Paul Laan, eesti filoloog ja luuletaja (1928–)
*Valdis Laan, eesti matemaatik (1972–)

## Viited
Jānis Kļaviņš

**Jānis Kļaviņš** (27. aprill 1933 Riia – 25. november 2008 Läti) oli läti füüsik ja maletaja. 

Kļaviņš lõpetas 1957. aastal Läti Riikliku Ülikooli füüsika erialal. Sai hiljem füüsikakandidaadi kraadi. Töötas Läti NSV TA Füüsika Instituudis teadusdirektorina.

Maletajana tuli Kļaviņš 1952. aastal Läti NSV malemeistriks. 1955. aastal täitis ta meistrinormi. 1959. aastal esindas ta Läti NSV-d Riias peetud Läänemere maade turniiril, kus sai 10. koha.

## Tunnustus
*1991 – NSV Liidu riiklik preemia teaduse ja tehnika valdkonnas
Stefan Witkowski

**Stefan Witkowski** (27. september 1931 Łódź – 24. oktoober 2007 Varssavi) oli poola maletaja, rahvusvaheline meister (1977). 

Witkowski tuli 1959. aastal Poola malemeistriks ja esindas Poolat samal aastal Riias peetud Läänemere maade turniiril, kus sai eelviimase, 13. koha.

Witkowski mängis 1958. aastal Poola võistkonna koosseisus Münchenis peetud maleolümpial.

## Välislingid
*
Rudolf Teschner

**Rudolf Teschner** (16. veebruar 1922 Potsdam – 23. juuli 2006 Berliin) oli saksa maletaja ja maleliteraat, rahvusvaheline meister (1957). 

Teschner tuli 1951. aastal Düsseldorfis Saksamaa Lääne tsooni malemeistriks. Mängis kahel MM-i tsooniturniiril: 1957. aastal Wageningenis tuli kaheksandaks ja 1960. aastal Berg en Dalis jagas 2.–3. kohta. Kolme hulka jõudmine Berg en Dalis viis ta 1962. aastal tsoonidevahelisele turniirile Stockholmis, kus ta jäi 21. kohale.

1959. aastal esindas ta Lääne-Saksamaad Riias peetud Läänemere maade turniiril, kus jagas 5.–7. kohta.

Teschner mängis Lääne-Saksamaa võistkonna koosseisus kahel maleolümpial (1952, 1956).

1992. aastal andis FIDE talle ausuurmeistri nimetuse.

## Välislingid
*
Bogdan Śliwa

**Bogdan Śliwa** (4. veebruar 1922 Kraków – 16. mai 2003 Kraków) oli poola maletaja, rahvusvaheline meister (1953), kirimale suurmeister (1995). 

Śliwa tuli kuuel korral Poola malemeistriks (1946, 1951–1954, 1960). Mängis kahel MM-i tsooniturniiril: 1954. aastal Mariánské Lázněs tuli kolmandaks ja 1957. aastal Sofias jagas 2.–4. kohta. Kolme hulka jõudmine Mariánské Lázněs viis ta 1955. aastal tsoonidevahelisele turniirile Göteborgis, kus ta jäi jagama 19.–21. kohta.

1959. aastal esindas ta Poolat Riias peetud Läänemere maade turniiril, kus jagas 5.–7. kohta.

Śliwa mängis Poola võistkonna koosseisus seitsmel maleolümpial (1952, 1956–1966).

1987. aastal andis FIDE talle ausuurmeistri nimetuse.

## Tunnustus
*1988 – Poola Maleliidu auliige

## Välislingid
*
Svein Johannessen

**Svein Johannessen** (17. oktoober 1937 Nedre Eiker – 27. november 2007) oli norra maletaja, rahvusvaheline meister (1961). 

Johannessen tuli 1959. aastal Örebros Põhjamaade malemeistriks (edestas Gideon Ståhlbergi). Neljal korral võitis ta Norra meistrivõistlused (1959, 1962, 1970, 1973). 

1959. aastal esindas ta Norrat Riias peetud Läänemere maade turniiril, kus sai 11. koha. 1960. aastal mängis Johannessen MM-i tsooniturniiril Berg en Dalis, kus tuli viiendaks ja tsoonidevahelisele turniirile ei kvalifitseerunud.

Norra võistkonna koosseisus mängis ta kümnel maleolümpial (1956, 1960–1974, 1978).

## Viited

## Välislingid
*
Zbigniew Doda

**Zbigniew Doda** (22. veebruar 1931 Poznań – 8. veebruar 2013 Poznań) oli poola maletaja, rahvusvaheline meister (1964). 

Doda tuli kahel korral Poola malemeistriks (1964, 1967).  1960. aastal esindas ta Poolat Leningradis peetud Läänemere maade turniiril, kus sai kuuenda koha. 1969. aastal Tata Steeli maleturniiril tuli seitsmendaks.

Doda mängis Poola võistkonna koosseisus seitsmel maleolümpial (1960–1970, 1974).

## Välislingid
*Wijk aan Zee 1969. 365chess.com
Tuisk (perekonnanimi)

**Tuisk** on eesti perekonnanimi.

2020. aasta 1. jaanuari seisuga oli Eestis perekonnanimi Tuisk 494 inimesel: 223 mehel ja 271 naisel. Perekonnanimede levikult on Tuisk meeste puhul 242. kohal ja naiste puhul 213. kohal. Perekonnanimi Tuisk on levinuim Saare maakonnas, kus neid on maakonna 10 000 elaniku kohta 11,03.

2022. aastal arvati perekonnanimi Tuisk levinud nimede sekka, sest selle kandjate arv oli tõusnud üle 500. Seega keelati nimevahetajatel seda endale perekonnanimeks võtta.

## Nime kandjaid
*Eve Tuisk, eesti pedagoog ja naiskodukaitsja
*Jaagup Tuisk, eesti muusik
*Mart Tuisk, Eesti sõjaväelane (1889–1942)
*Mikk Tuisk, Saaremaa vallavanem (1984–)
*Ofelia Tuisk, Eesti muusikakriitik (1919–1981)
*Robert Tuisk, Eesti sõjaväelane (1896–1982)
*Siim Tuisk, Eesti ühiskonnategelane ja aktivist (1985–)
*Taavi Tuisk, eesti kaitseliitlane
*Tambet Tuisk, eesti näitleja (1976–)
*Terje Tuisk, teaduse organisaator
*Voldemar Tuisk, eesti näitleja (1896–1943)

## Viited
Georgi Borissenko

**Georgi Konstantinovitš Borissenko** (vene keeles Георгий Константинович Борисенко; 25. mai 1922 Tšuhujiv – 3. detsember 2012 Taškent) oli Nõukogude Liidu maletaja, kirimale suurmeister (1965). 

Borissenko täitis klassikalises males meistrinormi 1950. aastal. Kaheksal korral mängis ta NSV Liidu meistrivõistluste finaalturniiril. Parimad tulemused: 12.–13. koht (1954) ja 12. koht (1964/1965).  

1960. aastal esindas ta Vene NFSV-d Leningradis peetud Läänemere maade turniiril, kus jagas 4.–5. kohta.

Kirimales jagas Borissenko esikohta kahel NSV Liidu meistrivõistlustel (1955–1957, 1960–1962) ja tuli teiseks maailmameistrivõistlustel (1962–1965).

Ta oli abielus naiste malesuurmeistri Valentina Borissenkoga.
Luht (perekonnanimi)

**Luht** on eesti perekonnanimi.

2020. aasta 1. jaanuari seisuga oli Eestis perekonnanimi Luht 512 inimesel: 246 mehel ja 266 naisel. Perekonnanimede levikult oli Luht meeste puhul 203. ja naiste puhul 216. kohal. Levinuim oli see Valga maakonnas, kus sellenimelisi oli maakonna 10 000 elaniku kohta 10,3.

## Nime kandjaid
*Heinrich Luht, eesti proviisor, ärimees ja poliitik (1865–1943) 
*Meelis Luht, eesti tippjuht (1970–) 
*Mihkel Luht, eesti insener (1894–1971)
*Olev Luht, Kavastu vallavanem (1910–1992)
*Vello Luht, eesti kabetaja (1947–) 
*Ülo Luht, eesti rahvatantsujuht (1949–) 
*...

## Viited
Uta Hagen

**Uta Thyra Hagen** (12. juuni 1919 Göttingen – 14. jaanuar 2004 New York) oli Ameerika Ühendriikide näitleja ja teatripraktik.

## Päritolu

Uta Hagen on sündinud Göttingenis Saksamaal. Tema ema oli ooperilaulja Thyra Hagen (Leisner) ning isa kunstiajaloolane ja muusik Oskar Hagen. 1924. aastal emigreerusid nad perekonnaga
USAsse. 1936. aastal õppis ta ühe semestri Londoni teatriakadeemias RADA (Royal Academy of Dramatic
Art). Tema esimene roll kutselise näitlejana oli Ophelia Hamletis.
1937. aastal kolis ta New Yorki.

## Karjäär

Kõigest 18-aastaselt mängis ta 1938. aastal Broadwayl Nina rolli Anton Tšehhovi näidendis "Kajakas". Aastaid 1938–1947 nimetab ta oma karjääris üleminekuperioodiks, mille vältel kaotas ta oma suuna ja armastuse näitlemise vastu, kuni ta viimaks leidis teatris uuesti midagi, mida ta ise nimetab "tõeliseks eluks".

### Näitlemismeetod

Uta Hagen töötas välja näitlemismeetodi, mis suures osas põhineb Konstantin Stanislavski süsteemil. Uta Hageni meetod ei ole Stanislavski läbielamiskunst, vaid asendamiskunst. Näitleja asendab enda kogemused, teadmised ja emotsioonid karakteri omadega, sel viisil näitleja mitte lihtsalt ei näita karakterit ja tema emotsioone, vaid teab ja tunneb neid isiklikult. 

## Raamatud

* "Respect for acting" (1973)
* "Love for cooking" (1976)
* "Sources" (1983)
* "A challenge for the actor" (1991)

## Filmid

* "The other" (1972)
* "The boys from Brazil" (1978)
* "Reversal of Fortune" (1990)
* "Limón: A Life Beyond Words" (2001)

## Tunnustus
*2002 – National Medal of Arts

## Välislingid
* Uta Hagen Backstage'is
* Uta Hagen Wikipedias
* Uta Hagen Encyclopedia of World Biographys
Wolfgang Pietzsch

**Wolfgang Pietzsch** (21. detsember 1930 Wittgendorf – 29. detsember 1996 Leipzig) oli saksa maletaja, rahvusvaheline suurmeister (1965). 

Pietzsch tuli 1949. aastal Saksamaa Nõukogude okupatsioonitsooni ja kolmel korral Saksa Demokraatliku Vabariigi malemeistriks (1959, 1962, 1967). Suurmeistriks sai ta 35-aastaselt 1965. aastal. Neli aastat varem andis FIDE talle rahvusvahelise meistri nimetuse.

Mängis MM-i tsooniturniiril 1960. aastal Madridis, kus tuli kaheksandaks.

Pietzsch esindas Saksa DV-d kahel Läänemere maade turniiril: 1959. aastal Riias jagas koos Iivo Neiga 8.–9. kohta ja 1960. aastal Leningradis sai 10. koha.

Pietzsch mängis Saksa DV võistkonna koosseisus kuuel maleolümpial (1952, 1958–1962, 1966, 1968).

## Välislingid
*
Ilmari Niemelä

**Aarne Ilmari Niemelä** (16. september 1907 Miehikkälä – 12. november 1975 Helsingi) oli soome maletaja, meister. 

Niemelä tuli 1948. aastal Soome malemeistriks ja võitis meistrivõistlustel kolm pronksmedalit (1956, 1959, 1962). Mängis kahel MM-i tsooniturniiril: 1957. aastal Sofias jagas 13.–14. kohta 1961. aastal Mariánské Lázněs sai 15. koha.

1959. aastal esindas ta Soomet Riias peetud Läänemere maade turniiril, kus sai 12. koha.

Niemelä mängis Soome võistkonna koosseisus seitsmel maleolümpial (1950, 1952, 1956, 1960–1966).
Vihk

**Vihk** on korrapäraselt seotud viljasülem. Pärast lõikust köideti sülem kõrtest keeratud sidemega keskkohast kokku, vihu läbimõõt oli 25–30 cm. Vihk käibis ka rahvapärase viljamõõduna.
 
Eestis seotud vihkudesse põhiliselt rukis, Põhja-Eestis ka sirbiga lõigatud suvivili. Vihud kuivatati kuhilates nagu aun, hakk, naber.

Tähtsaks peeti esimest põllul seotud, tavalisest väiksemat vihku (*hiirevihk*), mille lõikas peremees vastavate rituaalide saatel. Seda hoiti aidas terasid eraldamata jõuludeni, mil see tuppa toodi. Nii loodeti põldude viljakust ja loomade sigivust hoida. Ka viimase köidetud vihu (*pässivihk*) lõikamisel peeti silmas viljaõnne endeid. Vilja seoti vihkudesse kuni 20. sajandi keskpaigani, mil tulid kasutusel teraviljakombainid. Esimese ja viimase vihu lõikamisega seotud kombed kadusid tunduvalt varem.

## Viited
Vihk (täpsustus)

**Vihk** on mitmetähenduslik sõna.

*Vihk (trükis) on õhuke raamatulaadne trükis. 
*Vihk (kool) on koolis kasutatav vihik.
***Vihk** on ühest allikast lähtuv valguskiirte kimp.

## Kirjandus
*Eesti keele seletav sõnaraamat, 2009. https://www.eki.ee/dict/ekss/index.cgi?Q=vihk&F=M
Dmitri Kobõlkin

**Dmitri Kobõlkin** (vene keeles **Дмитрий Николаевич Кобылкин**; sündinud 7. juulil 1971 Astrahanis) on Venemaa poliitik ja riigitegelane, Venemaa loodusvarade minister (2018–2020) ja Jamali Neenetsi autonoomse ringkonna kuberner (2010–2018).

Ta sündis 1971. aastal Astrahanis insener-geofüüsikute perekonnas. Ta lõpetas 1993. aastal Ufa Riikliku Nafta Tehnikaülikooli mäenseneri-geofüüsiku kvalifikatsiooniga.

Pärast seda töötas Gelendžiki linnas asuvas geofüüsikalises ühingus Šelf. 1993. aasta novembris kutsuti ta Jamali Neenetsi autonoomsesse ringkonda, kus ta töötas kuni märtsini 1994 insenerina Tarassovi geofüüsikaliste tööde osakonnas. 1994. aasta aprillist kuni 1995. aasta maini töötas ta geoloogina Tarkosalinski nafta- ja gaasiuuringute ekspeditsioonil.

1996. aasta oktoobrist 2001. aasta maini töötas ta aktsiaseltsi Purneftegazgeologija süsteemis algul personalidirektori ja seejärel peadirektori esimese asetäitjana. Sel perioodil oli ta üheksa nafta- ja gaasiettevõtte direktorite nõukogu liige.

2000. aastast juhtis ta Hantšeiskoje nafta- gaasileiukoha kasutuselevõttu. Mais 2001 määrati ta Hantšeineftegazi peadirektoriks.

Oktoobris 2002 kutsus Purovi rajooni pealik Anatoli Ostrjagin teda oma asetäitjaks. 2003. aastal lõpetas ta Venemaa Föderatsiooni Presidendi juures asuva Venemaa Rahvamajanduse ja Riigiteenistuse Akadeemia Jekaterinburgi filiaali (Uraali Juhtimisinstituudi). Augustis 2005 määrati ta Jamali Neenetsi autonoomse ringkonna asekuberneriks ja Purovi rajooni juhiks. 16. märtsist 2010 kuni 18. maini 2018 oli ta Jamali Neenetsi autonoomse ringkonna kuberner.

18. maist 2018 kuni 9. novembrini 2020 oli ta Venemaa loodusvarade minister.

## Isiklikku
Dmitri Kobõlkin on abielus, peres on kaks tütart ja üks poeg.
Ferrière-la-Grande

**Ferrière-la-Grande** on vald Põhja-Prantsusmaal Nordi departemangus Maubeuge'i kantonis.

## Vaata ka

* Soltre

## Viited
Merle Lilje

**Merle Lilje** (neiuna **Merle Ploom**; sündinud 18. mail 1957 Pärnus) on eesti estraadilaulja ja ettevõtja.

Ta lõpetas 1975. aastal Tallinna 1. Keskkooli ja 1979. aastal Tallinna Pedagoogilise Instituudi kultuurijuhtimise erialal koorijuhtimise lisaerialaga, magister. Ta lõpetas 1978. aastal Eesti NSV Riikliku Filharmoonia estraadistuudio estraadilaulja erialal. Ta on atesteeritud nii lauljana kui ka estraaditantsijana.

Alates 1975. aastast ansambli Laine laulja kuni tänapäevani. Ansambliga Laine pälvinud 1980. aastal Eesti NSV teenelise muusikakollektiivi aunimetuse.

www.ansambellaine.ee

www.facebook.com/ansambellaine

Aastatel 1982–1991 oli solist Viru Varietees ja Olümpia Varietees. 

Aastatel 1986–1991 oli ta ansambli Viru Trio liige
www.facebook.com/virutrio

Osalenud mitmesugustes muusikaprojektides ja viimastel aastatel  ka soololauljana.

www.facebook.com/liljemerle

www.youtube.com  

" Valgus"

https://www.youtube.com/watch?v=qo2yyPRw9LY

" Tütarlaps Ipanemast"

https://www.youtube.com/watch?v=5qufS4a0mDs

" Vaba lend"

https://www.youtube.com/watch?v=D8Nwp7a9DN8

Ettevõtlus: Merle Lilje on osanik firmas Rewilwerk, mis tegutseb Tallinna vanalinnas Vene tänavas alates 1994.aastast ja käsitöökauplus "REWILL" Firma tegeleb eesti käsitöötoodete valmistamise ja turustamisega ja on ka e-pood   www.rewill.ee

## Isiklikku
Ta on aastast 1978 abielus Riho Liljega, neil on kaks last.
Marpent

**Marpent** on vald Põhja-Prantsusmaal Nordi departemangus Maubeuge'i kantonis.

## Haridus

*École primaire publique Maurice Fostier* asub Marpentis.

## Viited
Kensico kalmistu

**Kensico kalmistu** asub Valhalla linnas Westchesteri maakonnas New Yorgi osariigis Ameerika Ühendriikides, New Yorgi linnast 50 km põhja pool. 

Kalmistu asutati 1889. aastal, kui paljud New Yorgi linna kalmistud olid maetud täis. Algul oli selle pindala 250 aakrit (1,0 km²), seejärel laiendati seda 600 aakrile (2,4 km²). 1905. aastal vähenes territoorium uuesti 461 aakrile (1,9 km²), 1912. aastal läks osa ala naabruses asuvale Taevavärava kalmistule.

Sinna on maetud paljud 20. sajandi kultuuritegelased. Tuntud eestlasest on sinna maetud Ernst Jaakson. 

Kalmistul on eraldi osa Ameerika Näitlejate Fondi ja National Vaudeville Associationi liikmetele, kellest mõned surid täielikus vaesuses.

1953. aastal rajatud Sharon Gardens (76 aakrit  ehk 31 hektarit) on juudi kalmistu.

## Välislingid
*Kensico kalmistu koduleht
Reomägi

**Reomägi** (ka *reomaa*, **ristimägi**) on koht, kus vastavalt rahvapärimusele on kunagi toimunud mõrv, enesetapp või mõni erakordne surmajuhtum (näiteks kahe pulmarongi kokkupõrge, kus surma on saanud eri poolte pruut ja peig) ning kus surnute vaimud võivad inimestele ohtlikud olla. Lepitusohvriks ja õnnetuste ärahoidmiseks viskavad möödujad ristimäele kive, oksi jms või püstitavad väikeseid ristikesi. .

## Viited

## Välislingid
*Ristimägi foto, Hiiumaa Muuseumid SA
Vaim (tont)

**Vaim** on Eesti rahvauskumustes üleloomulik kehata olend, kes kummitades ja hirmutades võib käituda pahatahtlikult (näiteks kummitus, kodukäija, tont), kuid kaitstes ja hoides heatahtlikult (haldjas). 

Rahvausund vaimust tekkis suhteliselt hiljuti, kuid oli 19. sajandil juba üldine. Algselt, enne eestlaste ristiusustamist tähistas vaim arvatavasti elujõudu või väge ja ka hinge. Hinge kujutelmast lähtuvalt on vaimust kujunenud (osaliselt saksa vallutajate mõjul) omaette üleloomulik olend. Teised läänemeresoome rahvad vaimu usundilise mõistena praktiliselt ei tunne. Saksa mõjul laienes vaimu tähendus eesti keeles oluliselt ning sellest sai mõiste ka ristiusus (Püha Vaim). 

## Viited
Saksa Lääne-Aafrika

**Saksa Lääne-Aafrika** (*Deutsch-Westafrika*) oli aastatel 1884–1919 Lääne-Aafrikas asuvate Saksa kolooniate jaoks harva kasutatav nimetus. Seda terminit kasutati tavaliselt Kameruni ja Togo territooriumil. Saksa Lääne-Aafrika ei olnud haldusüksus. Kuid kaubanduses ja rahvakeeles kasutati seda mõistet mõnikord.
Süntees

**Süntees** (kreeka keeles *sýnthesis* 'kokkupanemine, ühendamine') on algosade ühendamine uueks üksuseks või mõtteliseks tervikuks. 

Loodusteadustes tähendab süntees lihtsamatest ühenditest või lihtainetest uute (keerukamate) ainete valmistamist keemilise ja bioloogilise reaktsiooni teel.

Sünteesi käsitletakse sageli koos vastupidist tähendust omava mõistega analüüs.

## Vaata ka
* Keemiline süntees
* Sünteesireaktsioon
* Orgaaniline süntees
* Biosüntees
* Fotosüntees
* Kemosüntees

## Viited
Aliaksiej Aliaksandraŭ

**Aliaksiej Henadzievič Aliaksandraŭ** (valgevene keeles Аляксей Генадзевіч Аляксандраў; vene keeles Алексей Александров *Aleksei Aleksandrov*; sündinud 11. mail 1973 Valgevene NSV-s) on valgevene maletaja, rahvusvaheline suurmeister (1997). 

Aliaksandraŭ tuli 1992. aastal Sas van Gentis Euroopa juunioride meistriks. 1993. aastal võitis ta Artur Frolovi ees Mõkolajivis asetleidnud MM-i tsooniturniiril. Turniiri kaks paremat mängisid järelmatši, et selgitada edasipääseja tsoonidevahelisele turniirile. Edasi sai Frolov. FIDE pidas siiski vajalikuks korraldada kahepartiiline matš ühele täiendavale edasipääsukohale Aliaksandraŭ ja naabertsoonis esikohta jaganud ja järelmatši viiki mänginud Lembit Olli vahel. Oll võitis matši tulemusega 1,5:0,5. Samal aastal andis FIDE Aliaksandraŭle rahvusvahelise meistri nimetuse. Suurmeistriks sai ta 24-aastaselt 1997. aastal. 

Ta on tulnud viiel korral Valgevene malemeistriks (1989, 1990, 1996, 2007, 2018). 2000. aastal võitis ta Saint Vincentis Euroopa meistrivõistlustel hõbemedali. 2002. ja 2003. aastal jagas esikohta Moskvas Aeroflot Openil.

Aliaksandraŭ mängis neljal FIDE maailmameistrivõistlustel (nokautsüsteemis). Detsembris 1997 Groningenis võitis ta avaringis Boris Gulko, teises ringis Jóhann Hjartarsoni, kuid kaotas kolmandas ringis Zurab Azmaipharašvilile. 1999. aastal Las Vegases kaotas ta teises ringis Pjotr Svidlerile. 2000. aastal New Delhis võitis ta teises ringis Vladimir Hakobjani, kuid kaotas kolmandas ringis Jevgeni Barejevile. 2004. aastal Tripolis kaotas ta teises ringis Hikaru Nakamurale.

Ta on mänginud Viljandis peetaval Ilmar Raua mälestusturniiril: 2014. aasta turniiril tuli esikohale ja 2015. aasta turniiril jagas 2.–5. kohta.

Aliaksandraŭ on mänginud Valgevene võistkonna koosseisus 10 maleolümpial (1996–2008, 2014–2018) ja 2017. aastal Hantõ-Mansiiskis peetud võistkondlikel maailmameistrivõistlustel (Valgevene tuli seitsmendaks). 

## Viited

## Välislingid
*
*Aliaksiej Aliaksandraŭ FIDE andmebaasis
Katagami

**Katagami** (jaapani 潟上) on linn Jaapanis Akita prefektuuris. Asub Akitast põhja pool Jaapani mere kaldal. Linna loodepiiril asub Hachirōgata järv.

Linn loodi 22. märtsil 2005 Tennō, Iitagawa ja Shōwa alevi liitmise teel.

2019. aasta lõpus oli linnas 32 858 elanikku.

## Viited

## Välislingid

*Katagami koduleht
Kazuno

**Kazuno** (jaapani 鹿角) on linn Jaapanis Akita prefektuuris. Asub Akitast kirde pool sisemaal.

Suur osa linna haldusalast on kaetud metsaga ja asub Towada-Hachimantai rahvuspargis.

Linn loodi 1972. aastal Hanawa, Towada ja Osarizawa alevi ning Hachimantai küla liitmise teel.

2020. aasta alguses oli Kazunos 29 619 elanikku.

## Viited

## Välislingid

*Kazuno koduleht
Selja raudteepeatus

**Selja raudteepeatus** oli raudteepeatus Viluvere-Vändra kitsarööpmelisel raudteel. 

Peatuse asukoht jääb praegu Põhja-Pärnumaa valda Allikõnnu külla.

## Välislingid
* Eesti kitsarööpmelised raudteed
* Selja peatus | Histrodamus.ee
Luuri raudteejaam

**Luuri raudteejaam** oli kitsarööpmeline raudteejaam Pärnumaal Luuris.

Luuri raudteejaam oli kitsarööpmelise Viluvere–Vändra raudtee vahejaam.

## Ajalugu
Raudteejaam rajati aastatel 1927–1928. Samal ajal valmis ka Leon Johansoni projekti järgi ehitatud jaamahoone. 

Hoone ehitati tüüpprojekti järgi analoogselt Koogiste, Kõnnu, Tammiste ja Tootsi jaamahoonetega. Väljaehitatud katusekorrusega kõrge poolkelpkatusega hoone esi- ja tagafassaadil paiknevaid keskrisaliite kroonib lopsaka puidust profiilkarniisiga raamistatud kolmnurkfrontoon. Fassaade ilmestavad laiad nurgalauad ja kaheksa ruuduga aknad. Peasissepääsul asub kahepoolne klaasidega välisuks, mille kohal asetseb kaarliistudega liigendatud valgmik. Jaamahoone ühes otsas oli ooteruum, keskel jaamaülemaruum, ja teises otsas kahetoaline korter. Hoone teisel korrusel paiknes kaks ühetoalist korterit. Luuri jaamahoone oli kasutusel kuni raudtee sulgemiseni 1969. aastal ning on säilinud tänaseni. Alates 1993. aastast on hoone olnud kasutusel elumajana.

## Vaata ka
* Kitsarööpmeline raudtee Eestis
* Eesti raudteetransport

## Viited
Pulmafotograafia

**Pulmafotograafia** on fotograafia eriala, mis keskendub peamiselt pulmadega seotud sündmuste ja tegevuste jäädvustamisele. See võib hõlmata ka muud tüüpi paarist enne ametlikku pulmapäeva tehtud portreefotosid, näiteks kihlumise eel, mille fotosid kasutatakse hiljem paari pulmakutsete jaoks. Pulmapäeval teeb fotograaf nii portreefotosid kui ka dokumentaalfotosid, et jäädvustada erinevaid pulmasündmusi ja -rituaale kogu päeva jooksul.

Seda ala viljelevaid fotograafe kutsutakse pulmafotograafideks. Nende loomingut nimetatakse pulmafotodeks.

 

## Ajalugu
Pulmafotograafia ajalugu algab 1840. aastate alguses. Sel perioodil oli fotograafial väga vähe ärilist kasutust, kuid idee luua pulmapäevast mälestusi oli juba sündinud. Peamiselt seadmete piiratuse tõttu jäi pulmafotograafia enam kui sajandiks stuudiofotograafiaks. 

Pulmaalbumid hakkasid 1880. aastatel üha tavalisemaks muutuma.

20. sajandi alguses muutus värvifotograafia kättesaadavaks, kuid see oli endiselt ebausaldusväärne ja kallis, seega tehti enamasti pulmapilte mustvalgelt. Pulma jäädvustamise kontseptsioon tekkis pärast Teist maailmasõda. Kasutades filmirulli tehnoloogiat ja kompaktvälgu leiutamisega kaasnevaid täiustatud valgustustehnikaid, ilmusid fotograafid sageli pulmadesse ja üritasid fotosid hiljem müüa. Vaatamata esialgsetele madala kvaliteediga fotodele, mis sageli tulemuseks olid, sundis konkurents stuudiofotograafe hakkama kohapeal pildistama.
Nikaho

**Nikaho** (jaapani にかほ) on linn Jaapanis Akita prefektuuris. Asub Akitast lõuna pool Jaapani mere ääres.

Linn loodi 2005. aastal Nikaho, Kisakata ja Konoura alevi liitmise teel.

2020. aasta alguses oli Nikahos 23 946 elanikku.

Linna majandus põhineb töönduslikul kalapüügil ja põllumajandusel.

Linna lõunapiiril asub Chōkai mägi.

## Viited

## Välislingid

*Nikaho koduleht
Laterna magica

***Laterna magica*** (ladina keeles 'valguspildiaparaat'), ka **võlulatern**, oli algeline pildiprojektor, mille ehitusse kuulus üks või mitu objektiivi ja valgusallikas ning läbipaistev plaat (tavaliselt klaasplaat). Plaadile asetatud joonistusi-maale, trükiseid või fotosid sai selle aparaadi abil kuvada projektsioonina.

*Laterna magica* loodi 17. sajandil peamiselt meelelahutuseks. 19. sajandil kasutati seda järjest rohkem hariduses. 19. sajandi lõpus aga toodeti selle miniatuurseid versioone mänguasjadena. 

*Laterna magica* oli laiemalt kasutusel alates 18. sajandist kuni 20. sajandi keskpaigani, kui turu võtsid üle slaidiprojektorid, millega sai näidata 35 mm fotoslaide.
Christina Koch

**Christina Hammock Koch** (sündinud 29. jaanuaril 1979 Grand Rapidsis Michiganis) on Ameerika Ühendriikide insener ja NASA astronaut. Enne astronaudiks saamist teenis ta jaamaülemana NOAA Ameerika Samoa jaamas.

Ta õppis North Carolina State University. Seal pälvis ta bakalaureusekraadi elektrotehnika ja füüsika erialal ning magistrikraadi elektrotehnika erialal. 2020. aasta detsembris andis North Carolina State University talle audoktori nimetuse.

Koch startis kosmoselaeva Sojuz MS-12 pardal Rahvusvahelisse kosmosejaama 14. märtsil 2019; 2020. aasta jaanuaris viibis ta koos kolme ülejäänud naisastronaudiga avakosmoses; maandus 6. veebruaril 2020 Kasahstanis pärast 328 päeva kestnud kosmoselendu. See on pikim katkematu ajavahemik, mille naine kosmoses on veetnud. Senine rekord oli Peggy Whitsoni 289 päeva. Rekordi ületas Koch 28. detsembril 2019. Kochi lendu kasutati selleks, et uurida pikaajalise kosmoselennu füüsilisi, bioloogilisi ja vaimseid mõjusid naisele. Stardi ajal ei teadnud Koch veel, et ta nii kauaks kosmosesse jäetakse. Alles 17. aprillil 2019 võttis NASA sellise missioonimuudatuse vastu. Esimest korda kosmoses olevate inimeste missioonipikendused on väga haruldased.

2019. aasta novembris rahvusvaheline kosmosejaama pardal olles sai temast esimene kosmosest Vikipeediasse panustanud inimene.

Aprillis 2023 teatas NASA, et Koch on valitud Artemise programmi missiooni Artemis 2 missiooni spetsialistiks. Artemis 2 on esimene Kuu orbiidile suunduv mehitatud missioon pärast 1972. aastal toimunud missiooni Apollo 17 ning missioon toimub 2026. aastal.

2020. aastal valis ajakiri Time Kochi aasta saja kõige mõjukama inimese sekka.

## Viited
Noshiro

**Noshiro** (jaapani 能代) on linn Jaapanis Akita prefektuuris. Asub Akitast põhja pool Jaapani mere äärsel rannikumadalikul. Läbi linna voolab Yoneshiro jõgi.

Linn loodi 1940. aastal Noshirominato alevi ning Shinonome ja Sakaki küla liitmise teel.

2020. aasta alguses oli Noshiros 50 674 elanikku.

Linna majandus põhineb töönduslikul kalapüügil ja põllumajandusel. Linnas asub Noshiro elektrijaam.

## Viited

## Välislingid

*Noshiro koduleht
Inari (täpsustus)

**Inari** võib tähendada:

***[[Inari]]**, küla Soomes.
***[[Inari (jumal)]]**, šintoismi jumal
***[[Inari (sushi)]]**, *sushi* liik
***[[Inari (album)]]**, Vesa-Matti Loiri album

## Vaata ka
*Inari järv
*Inari vald
Woldemar Reinhold Karl Alexander von Üxküll

Parun **Woldemar Reinhold Karl Alexander von Üxküll** (28. august 1860 Kose-Uuemõisa – 1945 Basel) oli silmapaistev Eesti baptistlikus liikumise tegelane. 

Ta perekond oli osa vanast baltisaksa aadlike liinist. Üxküll omandas hariduse Tallinna Toomkoolis ning hiljem Kuressaare (Arensburg) Gümnaasiumis. Ta astus vabatahtlikuna Vene tsaaririigi ratsaväkke ja veetis kaks aastat teenistuses Novorossiiskis Põhja-Kaukasuses.

Kui noor aadlik naasis sõjaväeteenistusest Eestisse, ostis ta Laitse (Laitz) mõisa ning abiellus 1883. aastal Prantsuse suursaadiku tütre Olga Marquis de Tallenayga. Pinged tema eraelus, mis viisid tema abielu 1890. aastatel lahutuseni, suunasid Üxkülli üha enam kristliku usu poole, mis pakkus seesmist rahu ja lootust. Aastal 1899 abiellus Üxküll uuesti, seekord Riiast pärit Martha von Ditmariga. Järgnevatel aastatel arendas Üxküll Laitses põllumajandust, ehitas tänapäevani seisva uusgooti stiilis mõisahoone ning pidas Nissi vallas kohtuniku ametit.
Yokote

**Yokote** (jaapani 横手) on linn Jaapanis Akita prefektuuris. Asub Akitast kagus sisemaal. Läbi linna voolab Omono jõgi.

Yokote loodi 1. aprillil 1951. 1. oktoobril 2005 liideti linnaga Hiraka, Jūmonji, Masuda, Omonogawa ja Ōmori alev ning Sannai ja Taiyū küla. 

1. jaanuaril 2020 oli linnas 86 198 elanikku.

Veebruaris peetakse linnas Kamakura festivali, mille käigus mitmele poole linna ehitatakse iglulaadseid lumest maju.

## Viited

## Välislingid

*Yokote koduleht
Suurbritannia suursaatkond Stockholmis

**Suurbritannia suursaatkond Stockholmis** on Suurbritannia peamine diplomaatiline esindus Rootsis. See asub Stockholmis Skarpögatanil, Diplomatstadeni naabruskonnas. Praegune Briti suursaadik Rootsis on David Cairns.

Suurbritannia asutas diplomaatilise esinduse Stockholmis 1720. aastal. Praegune saatkonnahoone, mis asub aadressil Skarpögatan 6–8, avati 1967. aastal ja selle projekteeris arhitekt William S. Bryant.

Suurbritannia suursaadiku residents, mis ehitati aastatel 1914–1915 ja mille kujundas Richard Allison, asub saatkonnaga samas piirkonnas, aadressil Laboratoriegatan 8. Kuni 1939. aastani asus seal ka Suurbritannia saatkond.

## Viited
Suurbritannia suursaatkond Dublinis

**Suurbritannia saatkond Dublinis** on Suurbritannia ja Põhja-Iiri Ühendkuningriigi peamine diplomaatiline esindus Iirimaal. Saatkond asub Merrioni teel Ballsbridge'i linna piirkonnas. Praegune Briti suursaadik Iirimaal on Robin Barnett.

Suurbritannia suursaadiku ametlik elukoht Dublinis on Glencairni maja, mis asub Murphystowni teel. Glencairn on alates 1950. aastatest olnud järjestikuste Suurbritannia suursaadikute ametlik elukoht Iirimaal.

## Viited
Oga (Jaapan)

**Oga** (jaapani 男鹿) on linn Jaapanis Akita prefektuuris. Asub Akitast loode pool Jaapani mere äärsel Oga poolsaarel.

Linn loodi 1954. aastal Funagawaminato alevi ning Wakimoto, Iriai, Ogatanaka ja Toga küla liitmise teel. 2005. aastal liideti linnaga Wakami alev.

2020. aasta alguses oli Noshiros 25 475 elanikku.

Linna majandus põhineb töönduslikul kalapüügil, turismil ja põllumajandusel.

## Viited

## Välislingid

*Oga koduleht
Periood (keemia)

**Periood** on rida keemiliste elementide perioodilisustabelis. Perioodi moodustavad ühel real kõrvuti paiknevad elemendid. Esimeses perioodis asub 2 elementi, nendeks on vesinik ja heelium.

Perioodi number võrdub elektronkihtide arvuga.
Maubeuge

**Maubeuge** (ajalooline hollandi *Mabuse* või hollandi *Malbode*) on vald Põhja-Prantsusmaal Nordi departemangus Maubeuge'i kantonis.

See asub Sambre'i mõlemal kaldal (siin kanaliseeritud).

## Ajalugu

Maubeuge (antiikne *Malbodium*, ladina keelest, tuletatud vanafrangi nimest *Malboden*, mis tähendab "Bodeni assiise") võlgneb oma päritolu Maubeuge'i kloostrile, meeste ja naiste kaksikkloostrile, asutatud 7. sajandil Aldegundise poolt, kelle reliikviaid säilitatakse kirikus. Seejärel kuulus see Hainaut' territooriumile.

Linn oli Hispaania Madalmaade osa ja käis mitmeid kordi käest kätte, enne kui see 1678. aasta Nijmegeni rahuga lõplikult Prantsusmaale loovutati. Vaubani *pré carré* plaani osana, mis kaitses Prantsusmaa põhjapiire kindluste topeltliiniga, tugevdati seda vastavalt Louis XIV juhistele ulatuslikult.

1793. aastal piirasid linna Coburgi printsi Friedrich Josiase väed. Piiramine lõpetati pärast prantslate võitu Wattignies' lahingus. Linnas on 1793. aasta piiramise mälestusmärk. Seda piirati edutult 1814. aastal, kuid oli sunnitud kapituleeruma pärast jõulist vastupanu saja päeva ajal.

Kindlusena on Maubeuge'il vana bastionijälje vallitusala, mis toimib olulise kraaviga ümbritsetud 29 km ümbermõõduga laagri keskusena. Kindlus ehitati pärast 1870. aasta sõda, kuid hiljem seda ajakohastati ja täiendati.

Kindlustusi piirasid Esimeses maailmasõjas Saksa keisririigi väed. Maubeuge kannatas rängalt Teises maailmasõjas: 90% kesklinnast purustati pommitamistega 1940. aasta mais. Võitlus toimus taas 1944. aasta septembri alguses Maubeuge'i äärelinnas ja ümbruses, sellest võtsid osa Ameerika Ühendriikide 1. jalaväediviisi üksused ameeriklaste tungimisel Belgia suunas.

## Majandus

Siin on olulised valukojad, sepikojad ja kõrgahjud, üheskoos tööpinkide ja portselani tootmisega.

Linnas on kaubanduse vahekohtu koda, ühiskondlik kolledž, kaubandus- ja tööstuskool.

## Transport

Olles Belgia piiri lähedal, on jaamal kaks liini Belgiasse: üks viib põhja Monsi suunas, teine itta Charleroi poole. Kumbki pole mitu aastat reisijatevedu näinud, kuid 2018. aasta detsembrist teatatakse piiratud teenusest Charleroi kaudu Namuri. Rongid edelasse on sagedased.

Lähedalasuvas Elesmesis on lennuväli, kuid see on puhtalt meelelahutuslik ja sellel puuduvad võimalused reisijate või kauba äriliseks õhutranspordiks.

## Tour de France

Maurice Garin, 1903. aasta Tour de France'i avaürituse võitja, alustas oma jalgratturikarjääri 1892. aastal kohaliku Maubeuge'i jalgrattaklubi juures, kui ta lõpetas Maubeuge-Hirson-Maubeuge'i 200 km sõidu viiendana. 2003. aastal, tema võidu sajandal aastapäeval, mälestati teda temanimelise tänavaga.

## Inimesi

* Léandre Griffit, jalgpallur
* Jan Gossaert, maalikunstnik
* Benjamin Pavard, jalgpallur

## Viited
Yurihonjō

**Yurihonjō** (jaapani 由利本荘) on linn Jaapanis Akita prefektuuris. Asub Akitast lõuna pool.

Yurihonjō loodi 22. märtsil 2005, kui liideti Honjō linn ning Chōkai, Higashiyuri, Iwaki, Nishime, Ōuchi, Yashima ja Yuri alev. 

1. jaanuaril 2020 oli linnas 75 180 elanikku.

## Viited

## Välislingid

*Yurihonjō koduleht
Yuzawa

**Yuzawa** (jaapani 湯沢) on linn Jaapanis Akita prefektuuris. Asub Akitast kagus sisemaal.

Yuzawa sai linnaks 1954. aastal. 2005. aastal liideti linnaga Inakawa, Minase ja Ogachi alev.

1. jaanuaril 2020 oli linnas 42 704 elanikku.

## Viited

## Välislingid

*Yuzawa koduleht
Kolm meelemürki

**Kolm meelemürki** või **kolm oskamatuse juurt** (sanskriti keeles *triviṣa* või *akuśala-mūla*; paali keeles *akusala-mūla*, tiibeti keeles *dug gsum*) on budismis, džainismis ja teistes õpetustes põhilised takistajad vaimse arengu ja virgumise teel.:

* Taṇhā ehk iha
* Dosa ehk tigedus
* Moha ehk rumalus.

Mahajaanas on kolm meelemürki kujutatud sõltuvuslikku tekkimist sümboliseeriva olemisratta keskel maona (tigedusena), kes hoiab sabast kinni seal (rumalusel), kes hoiab kinni kukest (ihast) ning too omakorda jälle maost.

## Budism

Meelemürgid hoiavad inimest sansaaras ja  takistavad tema arengut virgumise teel.

*Itivuttaka 93* võrdleb neid meelemürke tulega: "On kirelõõm, on põlguse lõõm ja on rumaluse lõõm". 

Tulejutluses öeldakse: "Kõik põleb. Põleb kirelõõmas, põlguse lõõmas ja rumaluse lõõmas."

Osaliselt võib see loetelu kattuda teiste sarnastega:

*Iha, eelkõige meelelise iha ehk himu tähenduses,
*Olemasolu ehk sansaara tähenduses,
*Vaade arvamuse tähenduses ja
*Teadmatus (*avidyā*) rumaluse tähenduses.

## Džainism

Ka džainismis tähendab meelemürk negatiivseid tegureid meeles, nagu kirg, teadmatus jne, mille voolu saab peatada õige teadmise ja eneseohjeldamisega (sanskriti keeles *saṃvara*).

Džainismi kohaselt põhjustavad maailma meelemürgid ja vabanemine (*mokṣa*) on saavutatav eneseohjeldamisega.

## Vaata ka

* Avidyā (teadmatus)
* Meeleplekk
* Viis takistust
* Budistlik eetika

## Viited

## Kirjandus

* Access to Insight, ''Mula Sutta: Roots'' (AN 3.69 PTS: A i 201)
* Access to Insight, ''Nidana Sutta: Causes'' (AN 3.33 PTS: A i 134 Thai 3.34; BJT 3.34)
Reherull

**Reherull** (ka **rehetamp**) oli hobuse jõul mööda viljaladet ringiveetav jäme puurull. Seda kasutati suvivilja, aga ka lina- ja ristikheinaseemne peksmiseks.

## Ajaloost
Euroopas oli reherull laialdaselt tuntud. 19. sajandi algul võeti see kasutusele Liivimaa mõisates, hiljem laialdaselt ka taludes, kõigepealt Lätis, seejärel Lõuna-Eestis. Reherullist loobuti 20. sajandi algul, kuna kasutusele võeti rehepeksumasin. 

## Ehitus
Reherull oli umbes 1 meetri pikkune ja 0,5-meetrise läbimõõduga. Sellesse tapiti ridadena mitukümmend neljakandilist puupulka (pikkusega kuni 12 cm), mille peale löödi kuni 12 cm kõrgused puulatid (liistud). Lattidega suruti rulli ringivedamisel viljapeadest terad välja. Reherulle valmistati ka liistudeta, laiade tapitud pulkadega. Veoaisad olid kinnitatud rulli ümbritseva raami külge.

## Vaata ka
*koot
*rabamispink

## Viited

## Välislingid
*Reherull, Mõniste talurahvamuuseum
Valeriane Gaphrindašvili

**Valeriane Gaphrindašvili** (gruusia keeles ვალერიანე გაფრიდაშვილი; sündinud 16. jaanuaril 1982) on gruusia maletaja ja maletreener, rahvusvaheline suurmeister (2001). 

Gaphrindašvili on tulnud kahel korral Euroopa noortemeistriks U12-vanuseastmes (1993, 1994). 1995. aastal võitis ta noorte maailmameistrivõistlused U14-vanuseastmes. Suurmeistriks sai ta 19-aastaselt 2001. aastal. Kolm aastat oli ta FIDE-lt saanud rahvusvahelise meistri nimetuse. 

2005. aastal tuli Gaphrindašvili Gruusia malemeistriks. Gruusia võistkonna koosseisus mängis ta 1999. aastal Euroopa võistkondlikel meistrivõistlustel.

Gaphrindašvili tegutseb ka treenerina. 2016. aastal sai FIDE-lt FIDE treeneri nimetuse.

## Välislingid
*Valeriane Gaphrindašvili FIDE andmebaasis
Vladislav Tkachiev

**Vladislav Tkachiev** (vene keeles Владислав Иванович Ткачёв *Vladislav Ivanovitš Tkatšjov*; sündinud 9. novembril 1973 Moskvas) on vene päritolu Prantsusmaa maletaja, rahvusvaheline suurmeister (1995). 

Tkachiev elas aastatel 1982–1996 Kasahstanis. Ta on tulnud kahel korral Kasahstani malemeistriks (1991, 1992). Suurmeistriks sai ta 22-aastaselt 1995. aastal. Kaks aastat varem oli ta FIDE-lt saanud rahvusvahelise meistri nimetuse. 

1996. aastast elab Tkachiev Prantsusmaal Cannesis. 1998. aastast esindab ta malevõistlustel Prantsusmaad. Sai 2006. aastal naturalisatsiooni korras Prantsusmaa kodakondsuse. Ta on tulnud kahel korral Prantsusmaa malemeistriks (2006, 2009). 

2007. aastal tuli ta Dresdenis Euroopa malemeistriks. Samal aastal võitis ka Euroopa meistrivõistlused välkmales.

Tkachiev on mänginud FIDE maailmameistrivõistlustel nokautsüsteemis. Detsembris 1997 Groningenis võitis ta kolmandas ringis Lembit Olli, kuid kaotas kaheksandikfinaalis Boris Gelfandile. 2000. aastal New Delhis võitis ta kolmandas ringis Rustam Qosimjonovi ja kaheksandikfinaalis Aleksandr Morozevitši, kuid kaotas veerandfinaalis Aleksandr Grištšukile. Detsembris 2001 Moskvas kaotas ta kolmandas ringis Viswanathan Anandile ja 2004. aastal Tripolis kaotas kolmandas ringis Leinier Domínguezele.

2005. aastal võttis Tkachiev osa Kaasanis peetud Venemaa meistrivõistluste kõrgliigaturniirist (66 osavõtjat), kuid finaalturniirle ei pääsenud.

Tkachiev on mänginud kuuel maleolümpial: Kasahstani (1992, 1994) ja Prantsusmaa võistkonna (2008–2014) koosseisus. 2013. aastal võitis ta Prantsusmaa võistkonna koosseisus hõbemedali Euroopa võistkondlikel meistrivõistlustel. 

## Välislingid
*
*Vladislav Tkachiev FIDE andmebaasis  
*Drunken chess player Vladislav Tkachiev caught napping at tournament. theguardian.com, 4. september 2009
Mihhail Ulõbin

**Mihhail Vitaljevitš Ulõbin** (vene keeles Михаил Витальевич Улыбин; sündinud 31. mail 1971) on vene maletaja, rahvusvaheline suurmeister (1991). 

Ulõbin sai suurmeistriks 20-aastaselt 1991. aastal. Aasta varem oli ta FIDE-lt saanud rahvusvahelise meistri nimetuse. 1994. aastal võitis ta Elistas peetud Venemaa meistrivõistlustel hõbemedali. 

Ulõbin on võitnud kahel korral Biel Openi (2003, 2007). 

Ulõbin võitis 1994. aastal Venemaa teise võistkonna koosseisus maleolümpial Moskvas pronksmedali. 

## Välislingid
*
*Mihhail Ulõbin FIDE andmebaasis  
*Biel 2003. 65chess.com
Rıfat Bağırov

**Rıfat Bağırov** (sündinud 10. oktoobril 1979) on aserbaidžaani maletaja ja maletreener, rahvusvaheline suurmeister (2002). 

Suurmeistriks sai Bağırov 23-aastaselt 2002. aastal. Neli aastat varem oli ta FIDE saanud rahvusvahelise meistri nimetuse. 2011. aastal tuli ta Aserbaidžaani malemeistriks.

Bağırov on mänginud Aserbaižaani võistkonna koosseisus 1999. aastal Euroopa võistkondlikel meistrivõistlustel ja 2000. aastal maleolümpial.

Ta tegutseb ka treenerina. 2014. aastal sai FIDE-lt FIDE treeneri nimetuse.

## Välislingid
*Rıfat Bağırov FIDE andmebaasis
Aleksei Gavrilov

**Aleksei Olegovitš Gavrilov** (vene keeles Алексей Олегович Гаврилов; sündinud 20. oktoobril 1960 Moskvas) on vene maletaja, rahvusvaheline suurmeister (2010). 

Gavrilov võitis 1992. aastal Orjolis peetud Venemaa Föderatsiooni esimesed malemeistrivõistlused. Oma esimese ametliku suurmeistrinormi täitis ta alles 2001. aastal. Teist korda õnnestus tal norm täita 2005. aastal Venemaa meistrivõistluste poolfinaalis ja kolmandat korda 49-aastaselt 2009. aastal võites World Chess Touri sarja raames turniiri Moskvas.  

## Välislingid
*
*Aleksei Gavrilov FIDE andmebaasis